CELEX: 62019TN0155
Language: sk
Date: 2019-03-12 00:00:00
Title: Vec T-155/19: Žaloba podaná 12. marca 2019 — AP/EIF

6.5.2019   
            
            
               SK
            
            
               Úradný vestník Európskej únie
            
            
               C 155/53
            
         
      Žaloba podaná 12. marca 2019 — AP/EIF
      (Vec T-155/19)
      (2019/C 155/62)
      Jazyk konania: angličtina
      
         Účastníci konania
      
      
         Žalobkyňa: AP (v zastúpení: L. Levi, avocate)
      
         Žalovaný: Európsky investičný fond
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutia žalovaného z 30. augusta 2018 a 3. októbra 2018, ktorými sa zamieta žiadosť žalobkyne z 20. júna 2018,
               
            
                  —
               
               
                  uložil žalovanému povinnosť zaplatiť odmenu stanovenú v článku 33 zamestnaneckého poriadku retroaktívne od 1. apríla 2018, zvýšenú o úroky z omeškania vypočítané na úrovni sadzby Európskej centrálnej banky +2 body až kým žalobkyňa neprijme platbu v celom rozsahu,
               
            
                  —
               
               
                  uložil žalovanému povinnosť nahradiť nemajetkovú ujmu, ktorú možno ohodnotiť ex aequo et bono na sumu najmenej 20 000 eur,
               
            
                  —
               
               
                  uložil žalovanému povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod založený na tvrdení, že choroba žalobkyne spôsobila prerušenie výpovednej lehoty a uplatnenie systému sociálneho zabezpečenia. Žalobkyňa tvrdí, že tvrdenie o opaku by predstavovalo porušenie zamestnaneckého poriadku, povinnosti náležitej starostlivosti a zásady legitímnej dôvery.
               
            
                  2.
               
               
                  Druhý žalobný dôvod založený na tvrdení, že odmietnutie prijať späťvzatie odstúpenia z funkcie žalobkyne porušuje povinnosť náležitej starostlivosti.